cyanic-selkie/wikianc huggingface dataset:
Ամուր կապակցված բաղադրիչներ
Ալգորիթմը
Ալգորիթմի առաջին քայլին անցնում ենք գրաֆի բոլոր գագաթներով և յուրաքանչյուր չայցելած գագաթից կատարում ենք փնտրում ըստ խորության։ Ընդ որում յուրաքանչյուր v գագաթի համար պահում ենք նրա tout[v] դուրս գալու ժամանակը։ Այդ արժեքները առանցքային դեր են խաղում ալգորիթմում, ինչն արտահայտված է ստորև բերված թեորեմում։
Նախ սահմանենք ուժեղ կապակցվածության C կոմպոնենտից դուրս գալու tout[C] ժամանակը որպես բոլոր v պատկանում է C համար tout[v]-երից մաքսիմում։ Բացի այդ թեորեմի ապացույցում պետք են գալիս նաև յուրաքանչյուր v գագաթ մտնելու t[v] ժամանակները։ Սահմանենք ուժեղ կապակցվածության C կոմպոնենտ մտնելու ժամանակը որպես v պատկանում է C համար tin[v]-երից մինիմում։
Թեորեմ
Դիցուք C և C’-ը ուժեղ կապակցվածության երկու տարբեր կոմպոնենտներ են, և, դիցուք կոնդենսացիայի գրաֆում նրանց միջև կա (C,C’) կող։ Այդ դեպքում ’]:
Ապացույց
Հարկավոր է երկու տարբեր դեպք դիտարկել կախված նրանից, թե ըստ խորության շրջանցումը առաջինը երկու կոմպոնենտներից որը կմտնի, այսինքն կախված tin[C] և tin[C’] արժեքներից։
Ապացուցված թեորեմը ուժեղ կապակցվածության կոմպոնենտների փնտրման ալագորիթմի հիմքն է հանդիսանում։ Նրանից հետևում է, որ կոնդենսացիայի գրաֆում ցանկացած (C,C’) կող գնում է ավելի մեծ tout-ով կոմպոնենտից դեպի ավելի փոքր tout-ով կոմպոնենտը։
Եթե կարգավորենք բոլոր v պատկանում է V գագաթները ըստ tout[v] դուրս գալու ժամանակների նվազման կարգով, ապա առաջինը կլինի մի u գագաթ, որը պատկանում է ուժեղ կապակցվածության կոմպոնենտներից “արմատին”, այսինքն որը կոնդենսացիայի գրաֆում մտնող կող չունի։ Հիմա մենք կուզենայինք այդ u գագաթից այնպիսի շրջանցում բաց թողնել, որը այցելեր միայն այդ ուժեղ կապակցվածության կոմպոնենտը և ուրիշ ոչ մի կոմպոնենտ չմտներ։ Այդպիսով մենք կարող ենք աստիճանաբար առանձնացնել ուժեղ կապակցվածության բոլոր կոմպոնենտները. գրաֆից հեռացնելով առաջին առանձնացված կոմպոնենտի գագաթները, կարող ենք մնացածից կրկին գտնել ամենամեծ tout-ով գագաթը, նրանից բաց թողնել այդ շրջանցումը և այդպես շարունակ։
Որպեսզի սովորենք այդպիսի շրջանցում անել, դիտարկենք GT տրանսպոնացված գրաֆը։ Այն ստացվում է G գրաֆից յուրաքանչյուր կողի ուղղությունը հակառակի փոխելու արդյունքում։ Դժվար չէ հասկանալ, որ այդ գրաֆում կլինեն նույն ուժեղ կապակցվածության կոմպոնենտները, ինչ սկզբնական գրաֆում։ Ավելին, (GT)SCC կոնդենսացիայի գրաֆը կլինի GSCC գրաֆի տրանսպոնացումը։ Դա նշանակում է, որ այժմ մեր դիտարկած “արմատ” հանդիսացող կոմպոնենտից արդեն դուրս եկող կող չի լինի։
Այսպիսով, v գագաթը պարունակող ամբողջ “արմատ” ուժեղ կապակցվածության կոմպոնենտը շրջանցելու համար բավական է բաց թողնել շրջանցումը GT գրաֆի v գագաթից։ Այդ շրջանցումը կայցելի ուժեղ կապակցվածության այդ կոմպոնենտի բոլոր գագաթները և միայն դրանք։ Ինչպես արդեն ասվել է, ապա կարող ենք այդ գագաթները համարել գրաֆից հեռացված, գտնել հաջորդ գագաթը tout[v] մաքսիմալ արժեքով և բաց թողնել շրջանցումը տրանսպոնացված գրաֆում նրանից, և այլն։
Այսպիսով, մենք կառուցեցինք ուժեղ կապակցվածության կոմպոնենտների առանձնացման հետևյալ ալգորիթմը.
Քայլ 1։ G գրաֆում կատարել ըստ խորության շրջանցումների շարք, որը վերադարձնում է գագաթները ըստ tout ելքի ժամանակի աճման կարգով, այսինքն կառուցում է ինչ-որ մի order ցուցակ։
Քայլ 2։ Կառուցել տրանսպոնացված GT գրաֆը։ Կատարել մի շարք շրջանցումներ ըստ խորության/լայնության order-ում տրված գագաթների հակառակ կարգով։ Հերթական շրջանցման ժամանակ այցելված գագաթների ենթաբազմությունը կկազմի հերթական ուժեղ կապակցվածության կոմպոնենտը։
Վերջապես, տեղին է նշել կապը տոպոլոգիական կարգավորում հասկացության հետ։ Նախ ալգորիթմի առաջին քայլին, ըստ էության կատարվում է G գրաֆի տոպոլոգիական կարգավորում (ըստ ելքի ժամանակների գագաթների կարգավորումը հենց դա է նշանակում)։ Երկրորդը՝ ալգորիթմի սխեման այնպիսին է, որ խիստ կապակցված կոմպոնենտները գեներացվում են ըստ ելքի ժամանակների նվազման կարգի, այսինքն կոնդենսացիայի գրաֆի գագաթները գեներացվում են ըստ տոպոլոգիական կարգավորման։
Կիրառությունը խնդիրներում
Կասարաջուի ալգորիթմը, Տարջանի ալգորիթմը և ուղղորդված ամուր բաղադրիչի ալգորիթմը էֆեկտիվ հաշվում են ուղղորդված գրաֆի ամուր կապակցված բաղադրիչները, բայց Տարջանի և ուղղորդված ալգորիթմը արտոնություններ ունեն պրակտիկայում, քանի որ նրանց անհրաժեշտ է միայն մեկը սկզբում խորը փնտրել, քան երկուսը։
Ալգորիթմները, գտնելով ամուր կապակցված բաղադրիչները, հնարավոր է օգտագործվեն, որպեսզի լուծեն 2 համապասխան խնդիրները։
Կատեգորիա:Գրաֆների տեսություն
Վարդենիս (գյուղ)
Վարդենիս, գյուղ Արագածոտնի մարզի Ապարանի տարածաշրջանում։ Հեռավորությունը մարզկենտրոնից՝ 33 կմ հյուսիս-արևելք, բարձրությունը ծովի մակերևույթից՝ 1850 մ։
Գյուղի արոտավայրերը գտնվել են դեպի Արագած ընկած առավել ուղիղ սարահարթում և բարձրացել են մինչև լեռան գագաթամերձ հատվածը։ Լավագույն ժամանակներում գյուղում ապրել է ավելի քան 2000 մարդ, իսկ գյուղի դաշտերում կերակրվել են վարդենիսցիներին և հարևան գյուղերի բնակիչներին պատկանող մինչև 5000 խոշոր եղջերավոր և 10000 մանր եղջերավոր կենդանիներ։
Աշխարհագրություն
Գտնվում է Ապարանից 5 կիլոմետր հարավ-արևելք, Քասաղ գետի միջին հոսանքի շրջանում, գետի աջ և ձախ ափերին։ Արագած սարից դեպի Քասաղ գետը հասնող Ապարանի սարահարթի մոտ երեք կիլոմետր խորության ու երկու կիլոմետր լայնության կիսաշրջանաձև գոգավորություն-հարթության ներսում։ Սկզբնապես եղել է լեռնային թեքությունների կամ ներկայիս բնակավայրի արևմտյան հատվածի վրա։ 19-րդ դարավերջին և 20-րդ դարասկզբին բնակիչները տներ են կառուցել ներկայիս բնակավայրի հյուսիսարևելյան, արևելյան հարթություններում և կամաց-կամաց անցել են գյուղամիջյան առուն ու մոտեցել Քասաղ գետին, անցել գետի ձախ ափը։
Բնակավայրը բոլոր ուղղություններում գտնվելով սարահարթից ցածր՝ ապահովված է քամիներից։ Արևմուտքից՝ Արագած սարի կողմից եկող և գյուղի մեջ ձորի վերածված իջվածքով հոսում է Վարդենիս գետակը, որը բերում է Արագածի ջրերը և ջրովի դարձնում գյուղի հարավային հատվածի բանջարանոցները։ Այս գետակը հատկապես վտանգավոր է դառնում գարնան ձնհալի օրերին։
Հյուսիսից հարավ, Քասաղ գետի հունին զուգահեռ, գյուղամիջով անցնող առուն ոռոգման նպատակով փորվել է ավելի քան երկու-երեք հազարամյակ առաջ։ Այն սնվել ու ներկայումս էլ սնվում է Քասաղի ջրով և իր միջնամասում աշխատեցրել է երեք քարով ջրաղացը։
Կլիմա
Վարդենիսի կլիման ցամաքային է՝ ցուրտ ձմեռներով ու զով ամառներով։ Տարեկան միջին ջերմաստիճանը 4,3 աստիճան է։ Հունվարի միջին ջերմաստիճանը՝ -9,6 աստիճան, նվազագույնը՝ -33 աստիճան, հուլիսինը՝ 16,6 աստիճան, առավելագույնը՝ 32 աստիճան։ Ձմեռը տևական է՝ 5-6 ամիս, կայուն ձնածածկույթով։ Սառնամանիքային օրերի թիվը 134 է (Արարատյան դաշտում՝ 200 օր։ Տեղումները տարեկան կազմում են 550-700 միլիմետր, Արարատյան դաշտում՝ 200-350 միլիմետր։ Վարդենիսի տարածքը Հայաստանի համեմատաբար խոնավ շրջաններից է։
Ղազախստանը Մանկական Եվրատեսիլ երգի մրցույթում
Ղազախստանը Մանկական Եվրատեսիլ երգի մրցույթին առաջին անգամ մասնակցել է 2018 թվականին Մինսկում։ Մասնակիցն ընտրվել է ազգային ընտրության միջոցով, որը կազմակերպել էր ղազախական հանրային «Խաբար» հեռուստաընկերությունը ։
Վարդենիս (գյուղ)
Բնական պաշարներ
Հայաստանի Հանրապետությունում հայտնի 442 ողնաշարավոր կենդանիներից շուրջ 180-ը հանդիպում են Ապարանի դաշտում, մասնավորապես Վարդենիսի տարածքում։ Այդ թվում՝ արջ, գայլ, աղվես, վայրի կատու, վարազ, նապաստակ, դաշտամուկ, ճագարամուկ, ոզնի, գորշուկ, ավելի քան տասը տեսակի օձ և մողես, բազե, արծիվ, ագռավ, կաչաղակ, վայրի ու ընտանի աղավնիների մի քանի տեսակ, բու, բվեճ, կկու, հոպոպ, փայտփորիկ, սարյակ, ծիծեռնակ, արտույտ, լոր, ավելի քան տասը տեսակի ծիտ, բադ, ճայ։ Ընտանի կենդանիներից բուծվում են խոշոր և մանր եղջերավոր անասուններ, թռչուններ։ Շուրջ 5 կիլոմետր Վարդենիսի տարածքով է հոսում Քասաղ գետը։ Գյուղի հարավային մասում, մոտ 2 կիլոմետր հեռավորությամբ գտնվում է Ապարանի ջրամբարը։ Վարդենիսի տարածքով անցնող Քասաղ գետի ջրերում ապրում են կողակ, բեղլու, սազան, թառափ, խեցգետին։ Քասաղ գետի ջրերը աշխատեցրել են չորս ջրաղաց՝ Ավոյի ջրաղացը, Միրզոյի ջրաղացը, Մուրադի ջրաղացը, Բաղոյի ջրաղացը։ Սրանցից Մուրադի ջրաղացը եղել է ամենամեծը և ունեցել է վեց աչք։ Վարդենիսը հարուստ է սառնորակ աղբյուրներով։ Հայտնի են Յոթնակնը (Յոթ վերք), Լուսաղբյուրը։ Վարդենիսի դաշտերը ծածկված են լեռնատափաստանային բուսականությամբ՝ փետրախոտ, շյուղախոտ, սիզախոտ։ Գյուղի բարձրությունը ծովի մակերևույթից կազմում է 1850 մետր։ Ունի զով, առողջարար կլիմա։ Տները երկհարկանի են, քարաշեն, բարետես։ Գյուղը կանաչապատ է։ Գյուղամիջյան ճանապարհների եզրերին, բանջարանոցների եզրային մասերում, գյուղամիջյան առվի և Քասաղ գետի ափերին խիտ շարքերով առկա են բարդու և տեղական ուռենու ծառեր։ 1950-ական թվականների սկզբին բանջարանոցներում տնկվել են խնձորի առաջին ծառերը։ 1960-ական թվականներին գյուղի բոլոր բնակիչների հողամասերում արդեն բերք էին տալիս խնձորի, տանձի, սալորի, բալի մի քանի տեսակներ։
Ղազախստանը Մանկական Եվրատեսիլ երգի մրցույթում
Պատմություն
2017 թվականի նոյեմբերի 25-ին ղազախական 31 հեռուստաալիքը հայտնել էր Մանկական Եվրատեսիլ 2018 երգի մրցույթին մասնակցելու մտադրության մասին ։ Սկզբնական հայցերը հայտնվել են 2017 թվականի դեկտեմբերի 22-ին ինչպես Ղազախստանի մշակույթի և սպորտի նախարար Արիստանբեկ Մուհամեդիուլայից, այնպես էլ 31 ալիքի գլխավոր տնօրեն Բաղդատ Կոջահմետովից, և Ղազախստանը հայտ է ներկայացրել Եվրոպական հեռարձակողների միությանն անդամակցելու համար՝ հույս ունենալով մասնակցել Եվրատեսիլին և Մանկական Եվրատեսիլ երգի մրցույթներին ։ Մինչ այդ Ղազախստանը պատվիրակություն էր ուղարկել 2013 և 2017 թվականների մրցույթներին և հեռարձակել դրանք ուղիղ եթերով ։
Արտաքին հղումներ
Կատեգորիա:Երկրներ Մանկական Եվրատեսիլ երգի մրցույթում Կատեգորիա:Ղազախստանը Մանկական Եվրատեսիլ երգի մրցույթում
Վարդենիս (գյուղ)
Բնակչություն
Գյուղի բնակչության նախնիները գաղթել են Ալաշկերտի, Բայազետի, Բասենի, Մուշի, Վանի և Խոյի գյուղերից։ 1828 թվականի աշնանը գյուղում հաստատվել է Խոյից գաղթած 36, Բայազետից՝ 9, Մուշից՝ 1 ընտանիք, 248 մարդ (123 տղամարդ, 125 կին)։ Վարդենիսի ազգաբնակչության փոփոխությունը.
Մասնակցությունը պատերազմներին
1900-ական թվականներից սկսած ցարական բանակում տարեկան ծառայել են 100-150 տղամարդ։ 1918 թվականի մայիսի 22-ից 29-ը Ապարանի հերոսամարտին մասնակցել է 450-500 տղամարդ ու պատանի, քանի որ ճակատի գիծը գյուղից հեռու էր ընդամենը 800 մետր։ Գյուղի մնացյալ բնակիչներն ութ օր կերակրել են թե ճակատում գտնվող աշխարհազորայիններին, թե գյուղի մոտ կուտակված Արթիկի, Ապարան ի հյուսիսային կողմի գյուղերի փախստական բնակիչներին։ Հերոսամարտի կազմակերպիչների թվում էր Ապարանի հոգևոր թեմի առաջնորդ, վարդենիսցի Տեր-Հովհաննես Տեր-Մինասյան քահանան։ Հայրենիքին նվիրվածությունը վարդենիսցիները ցուցադրել են նաև 1941-1945 թվականների Երկրորդ համաշխարհային պատերազմի տարիներին։ Վարդենիսցի 362 տղամարդ և մեկ կին է մասնակցել գերմանական ֆաշիստների դեմ ծավալված պատերազմին։ Նրանցից 131-ը զոհ է գնացել պատերազմին՝ ապահովելով ֆաշիզմի դեմ տարած հաղթանակը։ Վարդենիսի երկու տասնյակից ավելի որդիներ մասնակցել են Արցախյան ազատամարտին՝ պաշտպանելով Հայոց հողի անկախությունը և նորանկախ Հայաստանի Երկրորդ Հանրապետության սահմանների անձեռնմխելիությունը։
Կրթություն
1930-2000-ական թվականներին ավելի քան 700 վարդենիսցիներ Հայաստանի և արտասահմանի ուսումնական հաստատություններում ստացել են բարձրագույն և մասնագիտական կրթություն։ Նրանցից Տիգրան Թորոսյանն ստացել է տեխնիկական գիտությունների թեկնածուի և քաղաքագիտության դոկտորի, իսկ Վարդգես Հայրապետյանը, Յուրի Մարգարյանը, Հասմիկ Պետրոսյանը, Սոս Պետրոսյանը, Սիմոն Թորոսյանը, Գոհար Ավագյանը գիտության թեկնածուի աստիճան, Մանուկ Պետրոսյանը՝ դոցենտի գիտական աստիճան։ Վարդենիսցիներ Կառլեն Աղաբաբյանը, Սերգեյ Պետրոսյանը, Օֆելյա Պետրոսյանը, Էթերի Պետրոսյանը, Լյովա Եղիազարյանը, Ռուզաննա Ազիզյանը ղեկավարել ու ղեկավարում են Երևան քաղաքի տարբեր դպրոցներ, Ռաֆիկ Աղաբաբյանը, Կարինե Ավետիսյանը դպրոցներ են ղեկավարել Էջմիածնի շրջանում, Ռաֆիկ Ներսիսյանը՝ Աշտարակ քաղաքում, Սամվել Սեդրակյանը՝ Քաշաթաղում, իսկ Կարինե Մանուկյան-Զոհրաբյանը՝ Թբիլիսի քաղաքում։
Ծանոթագրություններ
Կատեգորիա:Արագածոտնի մարզի գյուղեր
Մարգարետ Բուշ-Բրաուն
Մարգարետ Բուշ-Բրաուն (Margaret Bush-Brown, լրիվ անուն՝ Margaret White Lesley Bush-Brown, հայտնի է նաև՝ Mrs. Henry Kirke Bush-Brown,  ), ամերիկացի նկարչուհի և փորագրող։
Կենսագրություն
Նրա գեղանկարչության առաջին ուսուցիչը եղել է Թոմաս Իկինսը, որի մոտ սովորել է Փենսիլվանիայի կերպարվեստի ակադեմիայում, մինչև 1880 թվականին տեղափոխվել է Փարիզ հետագա կրթությունը ստանալու նպատակով։ Այնտեղ Մարգարետը ընդունվել է Ժյուլիանի ակադեմիա և դասեր է վերցրել Թոնի Ռոբերտ Ֆլերից, Գուստավ Բուլանժեից և Ժյուլ Լեֆևրից։ 1883 թվականին վերադառնալով ԱՄՆ՝ դասեր է վերցրել Ֆիլադելֆիայի կանանց համար դիզայնի դպրոցում։ Ապա սկսել է փորագրել սովորել Գաբրիելա Կլեմենսի ղեկավարության ներքո և 1884 թվականին New York Etching Club работу Study of a Girl’s Head ցուցահանդեսում ցուցադրել է ենթադրաբար իր առաջին փորագրությունը։ Որոշ ժամանակ դասեր է վերցրել նաև Քրիստիան Շուսելեից ։
Մարգարետը ծանոթացել է այլ կին-նկարիչների հետ, այդ թվում՝ Էլիզաբեթ Բութի, Սեսիլյա Բոյի և Մերի Ֆրանկլինի հետ․ հաճախ նրանց հետ ամառն անցկացրել է ԱՄՆ-ի Արևելյան լողափին։ 1881 թվականին նա Էլեն Հեյլի հետ ճամփորդել է Ֆրանսիայում և Բելգիայում։ 1886 թվականի ապրիլին ամուսնացել է քանդակագործ Հենրի Բուշ Բրաունի հետ և տեղափոխվել է նրա՝ Նյուբուրգի տուն՝ Նյու Յորք նահանգ։
1935 թվականին նրա ամուսինը մահացել է։ Մինչև 1941 թվականը նկարչուհին ապրել է Վաշինգտոնում, նույն թվականին տեղափոխվել է Փենսիլվանիա։ Մարգարետ Բուշ-Բրաունը ոչ միայն իր աշխատանքներն էր ցուցադրում, այլ նաև երբեմն ցուցադրություններ էր կազմակերպում ամուսնու, իսկ ավելի ուշ՝ նաև դստեր՝ Լիդիայի հետ, որը ևս որպես նկարչուհի հասել է որոշակի հաջողության։ 1883 թվականին Մարգարետը իր աշխատանքներն է ցուցադրել Փարիզյան սալոն>ում։ Բուշ-Բրաունը նաև իր աշխատանքները ցուցադրել է Չիկագոյի գիտության և արդյունաբերության թանգարանում, Չիկագոյում 1893 թվականի Համաշխարհային ցուցահանդեսում ստեղծել է Spring ֆրեսկոն Փենսիլվանիա նահանգի շենքի համար։ Իր գեղարվեստական կարիերայի ընթացքում արժանացել է մի շարք մրցանակների։
Մահացել է 1944 թվականի նոյեմբերի 16-ին Փենսիլվանիա նահանգի Էմբլեր քաղաքում՝ իր որդու՝ Ջեյմսի բնակարանում ։
Մարգարետ Բուշ Բրաունի ինքնադիմանկարը, որը թվագրված է 1914 թվականով և ներկայումս գտնվում է Փենսիլվանիայի Գեղարվեստի ակադեմիայի հավաքածուում, ընդգրկվել է երդմնակալության American Women Artists 1830—1930 ցուցահանդեսում 1987 թվականին ։
Արտաքին հղումներ
Կատեգորիա:Ամերիկացի դիմանկարիչներ Կատեգորիա:Ամերիկացի նկարչուհիներ Կատեգորիա:20-րդ դարի ամերիկացի նկարիչներ Կատեգորիա:Ամերիկացի փորագրիչներ Կատեգորիա:Կին արվեստագետներ
Ֆրանկլին շրջան (Տեխաս)
Պատմություն
Շրջանը պաշտոնապես կազմավորվել է 1875 թվականին Թիտուս շրջանի որոշ հատվածից ։ Իր անվանումը ստացել է Տեխասի Հանրապետության առաջին դատավոր Բենջամին Կրոմվել Ֆրանկլինի պատվին ։
Ֆրանկլին շրջանը մտնում էր Տեխասի 46 շրջանների թվի մեջ, որտեղ գործում է «չոր օրենք»-ը կամ ալկոհոլային խմիչքների սահմանափակումը , սակայն 2013 թվականի մայիսին շրջանի բնակիչները կողմ են քվեարկել այդ սահմանափակումները հանելու համար ։
Աշխարհագրություն
ԱՄՆ վիճակագրության բյուրոյի տվյալներով Ֆրանկլին շրջանի ընդհանուր մակերեսը կազմում է 760 կմ², որից 740 կմ²-ն զբաղեցնում է ցամաքը, իսկ 26 կմ²-ն կամ 3,5 %-ը՝ ջրային տարածքները ։
Բնակչություն
2010 թվականի դրությամբ բնակչության թիվը կազմում էր 10 605 մարդ։ ԲՆակչության խտությունը կազմում էր 14 մարդ/կմ²։
2000 թվականի դրությամբ բնակչությունը կազմում էր 9 458 մարդ։ Առկա էր 3754 տնային տնտեսություն և 2732 ընտանիք։ Բնակչության խտությունը կազմում էր 13 մարդ/կմ²։ Հաշվվում էր 5132 բնակելի շինություն՝ 7 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 89,19 %, աֆրոամերիկացիներ – 3,94 %, բնիկ ամերիկացիներ (հնդկացիներ) – 0,63 %, ասիացիներ – 0,21 %, այլ ռասաների ներկայացուցիչներ – 5,14 %, երկու կամ ավելի ռասաների ներկայացուցիչներ – 0,88 %: Իսպանախոսները կամ լատինոամերիկացիները կազմում են բնակչության 8,90 %-ը (անկախ ռասայից)։
Բնակչության տարիքային կազմը հետևյալն էր՝ 24,30 % - մինչև 18 տարեկան, 7,30 % - 18-24 տարեկան, 24,80 % - 25-44 տարեկան, 25,00 % - 45-64 տարեկան և 18,50 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 94,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 92,80 տղամարդ։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Աստերոիդների ցանկ (157001-157100)
Աստերոիդների ցանկ (156901-157000) * Աստերոիդների ցանկ * Աստերոիդների ցանկ (157101-157200)
Սարգիս Բ Աջատար
Սարգիս Բ Աջատար (ծ. թ. անհայտ – 1474, Վաղարշապատ), Ամենայն հայոց կաթողիկոս 1469 թ.-ից։ Հաջորդել է Արիստակես Բ Աթոռակալին։
1460 թ.-ին եղել է Էջմիածնի կաթողիկոսական գահին առժամանակ տիրած Զաքարիայի օգնականը, 1462 թ.-ից՝ Գրիգոր Ժ Ջալալբեկյանցի, 1465 թ.-ից՝ Արիստակես Բ Աթոռակալի առաջին աթոռակիցը։ «Աջատար» կոչվել է 1460 թ.-ին կաթողիկոս դառնալու նպատակով Գրիգոր Լուսավորչի Աջը (աջ ձեռքի մասունքները, որոնք V դարում ամփոփվել են բազկի և մատների ձև ունեցող արծաթե պատյանում) Էջմիածնից վերցնելու և Թավրիզ տանելու համար։ Կաթողիկոս ընտրվելուց հետո փորձել է վերադարձնել Աջը, որը Զաքարիա Գ տարել էր Աղթամար։ Այդ նպատակով Վրթանես եպիսկոպոսին հանձնարարել է Աղթամարի կաթողիկոսությունից հափշտակել Աջը։ Սակայն մինչ Սարգիս Բ Աջատարի նպատակը կիրագործվեր, մահացել է։ 1470 թ.-ին աթոռակից է օծել Հովհաննես եպիսկոպոսին։ Կաթողիկոսական գահին Սարգիս Բ Աջատարին հաջորդել է Հովհաննես Է Աջակիրը, որի օրոք էլ Լուսավորչի Աջը վերադարձվել է Էջմիածին։
Դանիլովիչի (գյուղ, Ռոսլավլսկի շրջան)
Դանիլովիչի (Даниловичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Խումար (Վանի Շատախի գավառ)
Խումար (Dalbastı), գյուղ Արևմտյան Հայաստանում, Վանի վիլայեթի Շատախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Յակուպովո (գյուղ, Կույուրգազինսկի շրջան)
Յակուպովո (Якупово, Яҡуп), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 424 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Մեծ Կյամա (գետ)
Մեծ Կյամա (Большая Кяма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կյամա գետի ձախ ափին՝ 30 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բաարի
Բաարի (Պաարի), վայր Կիլիկիայի դաշտային մասում։ Գտնվում է Ամուտան բերդի մոտ, Սեսպին գյուղի շրջանում։
Հիշատակվում է Կիլիկիայի հայոց թագավոր Լևոն Բ-ի (1199-1219) 1212 թվականի լատիներեն պարգևներից մեկում ։
Ծանոթագրություններ
Կատեգորիա:Կիլիկիա
Նեդրիգայլովսկի գյուղական խորհուրդ (Նեդրիգայլովսկի շրջան)
Նեդրիգայլովսկի գյուղական խորհուրդ  (Недригайлівська селищна рада), Ուկրաինայի Սումիի մարզի Նեդրիգայլովսկի շրջանում ։
2001 թվականի տվյալներով Նեդրիգայլովսկի գյուղական խորհրդում բնակվում էր 6856 մարդ։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մարգ
Մարգ, բանջարանոցներում ակոսներով առանձնացված և որոշակի մշակաբույսի տեսակի համար նախատեսված հողակտոր ։ Մարգերում աճեցվում են բանջար-բոստանային և պտղատու մշակաբույսեր։
Մարգի վերածված հողակտորը փոքր-ինչ բարձրացվում է գետնից՝ մշակաբույսերն առավել խորը, լավ թուլացած և տաքացվող հողաշերտով ապահովելու, ինչպես նաև խնամքը հեշտացնելու համար։ Կախված հողից, տեղանքից և ցանվող մշակաբույսերից, մարգերը բանջարանոցներում սովորաբար պատրաստվում են 70-100 սմ լայնությամբ, 10-25 սմ բարձրությամբ, իսկ միջմարգային հեռավորությունը կազմում է 30-40 սմ ։
Արտաքին հղումներ
Կատեգորիա:Գյուղատնտեսություն Կատեգորիա:Բանջարաբուծություն
Արևելաեվրոպական պլատֆորմ
Արևելաեվրոպական պլատֆորմ, Ռուսական պլատֆորմ, երկրակեղևի հարաբերականորեն կայուն տեղամասերից մեկը, ընդգրկում է Արևելյան Եվրոպան, սահմանափակվելով հյուսիսից՝ Սկանդինավյան, արևելքից՝ Ուրալի, հարավից՝ Ղրիմի և Կովկասի լեռնաշղթաներով։ Հիմքը կազմված է մինչքեմբրյան ծալքավոր բյուրեղային թերթաքարերից, որոնք մեծ մասամբ ծածկված են պալեոզոյան, մեզոզոյան և կայնոզոյան ծովային ու ցամաքային նստվածքների գրեթե հորիզոնական շերտերով։ Արևելաեվրոպական պլատֆորմում առանձնացվում են հետևյալ կառուցվածքները՝ Բալթիական և Ուկրաինական վահանները, Դնեպրո-Դոնեցկի ավլակոգենը, Վորոնեժի զանգվածը և Մերձկասպյան իջվածքը։
Կատեգորիա:Տեկտոնիկա Կատեգորիա:Եվրոպայի երկրաբանություն
Նովոբերեկսկոե
Նովոբերեկսկոե (Новоберецьке), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1675 թվականին։
2001 թվականի տվյալներով Նովոբերեկսկոե գյուղում բնակվում էր 410 մարդ։ Բնակավայրը զբաղեցնում է 1069 կմ² տարածք։ Բնակչության խտությունը կազմում էր 383,54 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Կոդիֆիկացիա
Կոդիֆիկացիա, կոդիֆիկացում (, codex — օրենքների ժողովածու և facio — ստեղծել), նորմատիվ ակտերի, այդ թվում օրենքների համակարգման միջոց։ Կոդիֆիկացմամբ ստեղծվում է հասարակական որոշակի հարաբերությունների կարգավորման միասնական համակարգ, որտեղ ընդգրկվում են բոլոր գործող, դուրս մնում գործածություն չունեցող իրավանորմերը, իսկ օրենսդրության մեջ առաջացած բացը՝ լրացվում նոր իրավանորմերով։ Կոդիֆիկացիայի հայտնի օրինակներ են Հուստինիանոսի օրենսգիրքը, Ֆրանսիական քաղաքացիական օրենսգիրքը, Ռուսսկայա պրավդան։
Կատեգորիա:Իրավաբանություն Կատեգորիա:Սահմանադրական իրավունք
Բելաշով (գյուղ, Կովելի շրջան)
Բելաշով (Білашів), գյուղ Ուկրաինայի Վոլինի մարզի Կովելի շրջանում։ Հիմնադրվել է 1583 թվականին։
2001 թվականի տվյալներով Բելաշով գյուղում բնակվում էր 493 մարդ։ Բնակավայրը զբաղեցնում է 0,315 կմ² տարածք։ Բնակչության խտությունը կազմում էր 1565,08 մարդ/կմ²։
Կանտոն (վարչական)
Ծագումնաբանություն
Եզրույթը եկել է ֆրանսերեն « կանտոն» բառից, որը նշանակում է «անկյուն» կամ «թաղամաս» («ռազմական քաղաք բառը դրա ածանցյալն է)։
Առանձին երկրներում
Կանտոնները գոյություն ունեն կամ նախկինում գոյություն են ունեցել հետևյալ երկրներում.
Ծանոթագրություններ
Կատեգորիա:Վարչական բաժանում Կատեգորիա:Աշխարհագրություն Կատեգորիա:Եվրոպայի երկրների վարչական բաժանում Կատեգորիա:Առաջին աստիճանի վարչական միավորներ
Ալեքսանդր Շչուկին
Ալեքսանդր Նիկոլաևիչ Շչուկին (Александр Николаевич Щукин, ), ռադիոտեխնիկայի և ռադիոֆիզիկայի բնագավառի խորհրդային գիտնական։ ԽՍՀՄ ԳԱ ակադեմիկոս (1953 թվական), ինժեներական ծառայության գեներալ-լեյտենանտ, սոցիալիստական աշխատանքի կրկնակի հերոս (1956 թվական, 1975 թվական)։
1927 թվականին ավարտել է Լենինգրադի էլեկտրատեխնիկական ինստիտուտը։ Աշխատանքները վերաբերում են տարբեր միջավայրերում էլեկտրամագնիսական տատանումների տարածմանը, երկրային մթնոլորտի իոնացման պրոցեսներին և ռադիոալիքների տարածման վրա դրանց ազդեցությանը, ռադիոկապի, ավտոմատ կառավարման հարցերին և այդ բնագավառներում հավանականության տեսության կիրառմանը։ Լենինյան և պետական մրցանակներ։
Պարգևատրվել է Լենինի 5 և Հոկտեմբերյան հեղափոխության շքանշաններով։
Ծանոթագրություններ
Կատեգորիա:Ռուս գիտնականներ Կատեգորիա:Սանկտ Պետերբուրգ քաղաքում ծնվածներ Կատեգորիա:ԽՍՀՄ ԳԱ ակադեմիկոսներ Կատեգորիա:ԽՄԿԿ անդամներ Կատեգորիա:ԽՍՀՄ ԳԱ իսկական անդամներ Կատեգորիա:Խորհրդային գիտնականներ Կատեգորիա:Գեներալ-լեյտենանտներ Կատեգորիա:Սոցիալիստական աշխատանքի կրկնակի հերոսներ Կատեգորիա:Տեխնիկական գիտությունների դոկտորներ
Ծինծկալաձեեբի (Խուլոյի շրջան)
Ծինծկալաձեեբի (წინწკალაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Դիրք
Գտնվում է ծովի մակարդակից 1200 մետր բարձրության վրա։ Շրջկենտրոն Խուլոյից 14 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 206 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Նովոե (գյուղ, Պերվոմայսկի շրջան)
Նովոե (Нове), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1924 թվականին։
2001 թվականի տվյալներով Նովոե գյուղում բնակվում էր 191 մարդ։ Բնակավայրը զբաղեցնում է 0,288 կմ² տարածք։ Բնակչության խտությունը կազմում էր 663,19 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
Սիդար Ռեփիդս
Սիդար Ռեփիդսը (Cedar Rаріds), քաղաք ԱՄՆ-ի կենտրոնական մասում, Այովա նահանգում։ Իր մեծությամբ նա երկրորդն է նահանգում՝ Դե Մոյնից հետո։ Գտնվում է Լին նահանգում։ Քաղաքում են ծնվել հայտնի դերասաններ Էշթոն Քաթչերը և Էլայջա Վուդը։
Հղումներ
Կատեգորիա:ԱՄՆ-ի քաղաքներ Կատեգորիա:Այովա Կատեգորիա:1849 թվականին հիմնադրված բնակավայրեր
(3792) Պրեստոն
(3792) Պրեստոն (Preston), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 22-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,291965 ա. մ., առավելագույնը մոտենում է 1,7876 ա. մ. հեռավորության վրա և հեռանում 2,7963 ա. մ. ։ Արեգակի շուրջ մեկ ամբողջական պտույտ է կատարում 1267,39 երկրային օրվա ընթացքում, իր ուղեծրով շարժվելով միջինում 0,284048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,69° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ծուղ
Ծուղ, գյուղ Արևմտյան Հայաստանում, Վանի վիլայեթի Շատախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թենիոզ
Թենիոզ կամ Թենիոդոզ (Taeniosis), ցեստոդոզների խմբի հելմինթոզ, ախտահարում է բարակ աղիները։ ԱՀԿ-ի տվյալներով՝ պաթոլոգիան դասվում է մոռացված հիվանդությունների շարքին։
Համաճարակաբանություն
Թենիոզը բերանային բիոհելմինթոզ է, անթրոպոզոոնոզ է։ Հայաստանում այս հելմինթոզը, տավարի երիզորդի համեմատ, պակաս տարածվածություն ունի ։
Պատճառագիտություն
Թենիոզի հարուցիչը խոզի երիզորդն է (Taenia solium)։ Պարազիտի երկարությունը 1,5-2 մ է, պրոգլոտիդների քանակը՝ 800-ից 1000 է։ Խոզի երիզորդի զարգացումը տեղի է ունենում տերերի փոփոխությամբ։ Վերջնական տերը մարդն է, միջանկյալը՝ խոզը, ավելի հազվադեպ` այլ կաթնասուներ, այդ թվում` մարդիկ։ Նրանք վարակվում են պրոգլոտիդներ կամ ձվեր կուլ տալով։ Թենիոզով մարդու վարակի աղբյուրը խոզերի և, ավելի հազվադեպ, այլ կենդանիների չմշակված կամ անբավարար տապակած միսն է։
Կլինիկական պատկեր, պաթոգենեզ
Խոզի երիզորդը ապրում է բարակ աղիների վերին մասում։ Լորձաթաղանթին կեռիկներով կպչելով՝ գրգռում է աղիների պատերը։ Արտահայտվում են նաև պաթոգեն գործողության այլ մեխանիզմներ, ինչպիսիք են կենսագործունեության արգասիքների թունավոր-ալերգիկ ազդեցությունը, հելմինթի կողմից սննդանյութերի կլանումը և այլն։
Հիվանդների մոտ նկատվում է աղիների գործունեության խանգարումներ․ սրտխառնոց, փսխում, երբեմն լուծ, որովայնի ցավեր, քաշի կորուստ; հնարավոր է խոլեցիստիտի, պանկրեատիտի զարգացում։ Հիվանդները անհանգստացած են թուլությունից, գլխապտույտից, կրկնվող գլխացավերից, քնի խանգարումներից։
Արյան փոփոխությունները բնորոշ չեն, որոշ հիվանդների մոտ նշվում է է էոզինոֆիլիա և հիպոքրոմային անեմիա։
Բուժում
Ախտորոշումը կատարվում է կլինիկական պատկերի հիման վրա՝ խոզի երիզորդի օնկոսֆերաների, պրոգլոտիդների հայտնաբերմամբ, անալ բացվածքի քսուքի հետազոտությանբ։
Բուժումն իրականացվում է հիվանդանոցում ֆենասալի կամ Վահանապտեր արական բույսի հանուկներիր միջոոցով։ Անհրաժեշտ է միջոցներ ձեռնարկել փսխումը կանխելու համար, որպեսզի բացառվի աղիքներից ձվերի ներթափանցումը ստամոքսի մեջ (ամբողջական հանգիստ, ջեռուկ էպիգաստրիալ շրջանում)։
Թենիոզի բարդությունների մեկն է ցիստիցերկոզի առաջացումը։
Կենսածին խթանիչներ
Կենսածին խթանիչներ (биогенные горные породы, biogenic rocks, organic rocks, biolithes; biogene Gesteine, organogene Gesteine, Biolithe), բիոգեն խթանիչներ, կենսաբանական ակտիվությամբ օժտված նյութեր, որոնք որոշակի պայմաններում առաջանում են բուսական և կենդանական հյուսվածքներում։ Կենսածին խթանիչների մասին ուսմունքն առաջինը մշակել է խորհրդային ակնաբան Վ. Ֆիչատովը։ Կենսածին խթանիչների քիմիական բաղադրությունը և ազդեցության մեխանիզմը պարզաբանված չեն։
Սինթեզ
Կենսածին խթանիչներ պարունակող պատրաստուկները ստացվում են բուսական և կենդանական ծագում ունեցող հյուսվածքները անբարենպաստ պայմանների (սառեցում, երկարատև մթություն, ռենտգենյան կամ ուլտրամանուշակագույն ճառագայթներ) ազդեցությանը ենթարկելով, ինչպես նաև տորֆից, լիմանային ցեխից են։ Վերջիններիս մեջ կենսածին խթանիչների առկայությունը պայմանավորված է մեռած միկրոֆլորայով և միկրոֆաունայով։
Թողարկվում են կենսածին խթանիչներ. պարունակող մի շարք պատրաստուկներ, հալվեի հեղուկ մզվածք, հալվեի լինիմենտ, ֆիբսեն։ Հիշյալ պատրաստուկները նշանակվում են քրոնիկական բորբոքումների, կազմափոխման և ապաճման պրոցեսների ժամանակ։ Կենսածին խթանիչների կիրառումը դրական արդյունք է տալիս աչքի տարբեր հիվանդությունների, ստամոքսի խոցի, մաշկի տրոֆիկ խոցերի ժամանակ։
Կիրառում
Անասնաբուծության մեջ կենսածին խթանիչներ. պարունակող պատրաստուկներն օգտագործվում են բուժիչ նպատակով (երկարատև, չապաքինվող վերքերի, խոցերի, էկզեմաների, ոսկրերի կոտրվածքների, մաստիտների և այլնի դեպքում), ինչպես նաև մատղաշների աճի խթանման, գյուղատնտտեսական կենդանիների բազմապտղաբերության, արտադրողականության բարձրացման համար։
Գրականություն
Կատեգորիա:Կենսոլորտ